ट्राइटियम
ट्राइटियम हाइड्रोजन का एक रेडियोधर्मी समस्थानिक होता है। इसे ट्राइटॉन भी कहते हैं। ट्राइटियम के नाभिक में एक प्रोटॉन और दो न्यूट्रॉन होते हैं, जबकि हाइड्रोजन के सबसे प्रचुर मात्रा में उपलब्ध समस्थानिक प्रोटियम में मात्र एक प्रोटॉन ही होता है और न्यूट्रॉन अनुपस्थित होता है। इस समस्थानिक का नाम एक ग्रीक शब्द से मिलकर बना है, जिसका अर्थ थर्ड या तृतीय होता है। ट्राइटियम की उत्पत्ति हैवी वाटर मॉडरेट रिएक्टर में ड्यूटीरियम माध्यम में न्यूट्रान के टकराव से होती है। इस प्रक्रिया में कुछ मात्रा में ट्राइटियम बनता है। ट्राइटियम का आण्विक भार ३.०१६०४९२ होता है। मानक तापमान और दबाव पर ट्राइटियम गैस रूप में रहता है। ऑक्सीजन से मिश्रित होने पर यह ये तरल रूप धारण करता है, जिसे ट्राइटीकृत जल (ट्राइटिएटेड वाटर) कहते हैं। ये रबड़, प्लास्टिक और कुछ तरह के इस्पातों के लिए पारगम्य होता है।
प्रिज्म (ज्यामिति)
ज्यामिति में प्रिज्म उस बहुफलक को कहते हैं जिसका आधार n-भुजाओं वाला बहुभुज हो तथा इसी के समान्तर एक दूसरा सर्वसम फलक हो तथा इन दोनों समान्तर फलकों की संगत भुजाओं को मिलाने वाले n समानतर चतुर्भुजाकार फलक हों।  प्रिज्म त्रिआयामी वह ठोस है जिसके दोनों सिरे समांतर अनुरूप आकार के बहुभुज होते हैं जिन्हें आधार भी कहते हैं। इसकी प्रत्येक सतह समतल बहुभुज होती है।